**Nadlimitná zákazka zadávaná postupom verejnej súťaže podľa § 91 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**Zmiešaná zákazka na dodanie tovaru a poskytnutie služieb (hlavný predmet zákazky)**

##### SÚŤAŽNÉ PODKLADY

Predmet zákazky:

**Bezhotovostné odbavenie cestujúcich vo verejnej autobusovej doprave prostredníctvom služieb „merchant acquiring“**

V Banskej Bystrici, december 2021

**OBSAH SÚŤAŽNÝCH PODKLADOV**

**A. POKYNY NA VYPRACOVANIE PONUKY**

1. IDENTIFIKÁCIA OBSTARÁVATEĽA
2. PREDMET ZÁKAZKY
3. VARIANTNÉ RIEŠENIE
4. MIESTO, TERMÍN DODANIA A SPÔSOB PLNENIA PREDMETU ZÁKAZKY
5. ZDROJ FINANČNÝCH PROSTRIEDKOV
6. DRUH ZÁKAZKY
7. LEHOTA VIAZANOSTI PONUKY
8. KOMUNIKÁCIA MEDZI OBSTARÁVATEĽOM A ZÁUJEMCAMI/UCHÁDZAČMI
9. VYSVETLENIE A ZMENY
10. OBHLIADKA MIESTA USKUTOČNENIA PREDMETU ZÁKAZKY
11. VYHOTOVENIE PONUKY
12. JAZYK PONUKY
13. MENA A CENY UVÁDZANÉ V PONUKE
14. ZÁBEZPEKA, PODMIENKY JEJ ZLOŽENIA, PODMIENKY JEJ UVOĽNENIA ALEBO VRÁTENIA
15. OBSAH PONUKY
16. NÁKLADY NA PONUKU
17. PREDKLADANIE PONÚK
18. OTVÁRANIE PONÚK
19. VYHODNOTENIE SPLNENIA PODMIENOK ÚČASTI
20. VYHODNOCOVANIE PONÚK
21. PRAVIDLÁ ELEKTRONICKEJ AUKCIE
22. INFORMÁCIA O VÝSLEDKU VYHODNOTENIA PONÚK
23. UZAVRETIE ZMLUVY
24. ZÁVEREČNÉ USTANOVENIA

B. OPIS PREDMETU ZÁKAZKY

1. ZÁKLADNÉ ÚDAJE CHARAKTERIZUJÚCE PREDMET ZÁKAZKY

C. OBCHODNÉ PODMIENKY

D. SPÔSOB URČENIA CENY

E. KRITÉRIA NA HODNOTENIE PONÚK A PRAVIDLÁ ICH UPLATNENIA

F. PODMIENKY ÚČASTI UCHÁDZAČOV

1. OSOBNÉ POSTAVENIE
2. EKONOMICKÉ A FINANČNÉ POSTAVENIE
3. TECHNICKÁ SPÔSOBILOSŤ ALEBO ODBORNÁ SPÔSOBILOSŤ
4. DOPLŇUJÚCE INFORMÁCIE K PODMIENKAM ÚČASTI

G. NÁVRH UCHÁDZAČA NA PLNENIE KRITÉRIA

PRÍLOHY

Príloha č. 1 súťažných podkladov – ZMLUVA O AKCEPTÁCII PLATOBNÝCH KARIET A DODANÍ HARDVÉRU vrátane príloh

A. POKYNY NA VYPRACOVANIE PONUKY

**1. IDENTIFIKÁCIA OBSTARÁVATEĽA**

1.1. Obstarávateľ

Názov: Organizátor IDS BBSK, a.s.

Sídlo: Námestie SNP č. 23

Zastúpený: Ing. Radoslav Vavruš, predseda predstavenstva

IČO: 54 162 793

Typ obstarávateľa: osoba podľa § 9 ods. 1 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“), vykonávajúca činnosť v odvetví dopravy podľa § 9 ods. 6 ZVO

Adresa profilu: https://www.uvo.gov.sk/vyhladavanie-profilov/detail/21107

Komunikačné rozhranie: https://josephine.proebiz.com/sk/tender/16253/summary

Kontaktná osoba: Jana Vašičková, jana.vasickova@bbsk.sk

**2. PREDMET ZÁKAZKY**

2.1. Predmetom zákazky je poskytovania služieb „merchant acquiring“ – služieb spojených s prijímaním platobných kariet medzinárodných spoločností (ďalej len „**Platobné karty**“) k bezhotovostným platbám cestujúcich za služby poskytnuté obstarávateľom prostredníctvom platobných terminálov (čítačiek) a iných zariadení používaných pri poskytovaní služieb *acquirera* a následné spracovanie a zúčtovanie týchto bezhotovostných platieb. Integrovaný dopravný systém bude základným nástrojom modernizácie poskytovania služieb obstarávateľa vo verejnej autobusovej dopravy na území Banskobystrického kraja.

Súčasťou predmetu zákazky je aj zabezpečenie dodania platobných terminálov (čítačiek) a iných zariadení používaných pri poskytovaní služieb acquirera (ďalej len „**Hardvér**“ alebo „**Zariadenia**“) a funkčného programového softvérového vybavenia do týchto Zariadení na účely pre spracovania a zúčtovania bezhotovostných platieb cestujúcich (ďalej len „**Softvér**“) ako nevyhnutný predpoklad funkčného Integrovaného dopravného systému na bezhotovostné odbavenie cestujúcich vo verejnej autobusovej doprave Banskobystrického samosprávneho kraja.

Predmet plnenia zákazky podrobne špecifikovaný v Zmluve o akceptácii platobných kariet a dodaní hardvéru (Príloha č. 1 súťažných podkladov; ďalej len „**Zmluva**“) zahŕňa:

1. akceptáciu Platobných kariet podľa Zmluvy s možnosťou dohody o akceptácii ďalších druhov kompatibilných Platobných kariet za účelom vytvorenia bezhotovostného systému odbavenia cestujúcich;
2. spracovanie platieb Platobnými kartami v dopravnom režime prebiehajúcom off-line s prípadným denným *cappingom* (t.j. denný finančný limit operácií jedného užívateľa) a v režimu retail módu; pričom predmetom spracovania budú platby za predaj cestovných lístkov;
3. tokenizáciu údajov získaných z Platobných kariet;
4. odovzdanie potrebných informácií o transakciách vrátane všetkých použitých tokenov do informačných systémov obstarávateľa;
5. vytvorenie potrebných dátových rozhraní a prepojení;
6. uvedenie bezhotovostného systému odbavenia cestujúcich do funkčnej prevádzky; a na tento účel aj
7. zabezpečenie dodania Softvéru určeného na tokenizáciu údajov získaných z Platobných kariet pri poskytovaní služieb *acquirera* (prijímanie Platobných kariet), pričom Softvérom sa myslí programové vybavenie informačných a komunikačných technológií, počítačové programy, systémový a aplikačný softvér, softvérové licencie a inštalačné kľúče (kódy) a ďalšie plnenia, ktoré svojou povahou a vlastnosťami spadajú pod softvér, slúžiaci na zabezpečenie funkcionalít Hardvéru podľa písm. h) tohto bodu, a to vrátene technickej a užívateľskej dokumentácie nevyhnutne potrebnej k užívaniu Softvéru určeného na tokenizáciu, podľa technickej špecifikácie v **Prílohe č. 1** Zmluvy;
8. zabezpečenie dodania Hardvéru používaného pri poskytovaní služieb *aquirera* podľa technickej špecifikácie uvedenej v Prílohe č. 2 Zmluvy, a to prostredníctvom subdodávateľa uvedeného v Zozname subdodávateľov a subdodávateľských plnení v Prílohe č. 3 Zmluvy;
9. dodanie Softvéru do Zariadení podľa predchádzajúceho bodu, čo je nevyhnutným predpokladom pre spracovanie platieb Platobnými kartami v dopravnom režime a jeho aktualizáciu v priebehu trvania Zmluvy (zabezpečenie prispôsobenia nainštalovaného Softvéru aktualizáciám Zariadení a udržiavanie Softvéru v súlade s podmienkami kartových asociácií);
10. súčinnosť, spolupráca a dodávka Hardvéru a Softvéru pre spracovanie platieb Platobnými kartami v dopravnom režime do Zariadení pri postupnom rozširovaní systému Integrovaného dopravného systému (ďalej len „**IDS**“) do verejnej hromadnej dopravy;
11. poskytovanie záruky a servisu na dodaný Hardvér a servisu a údržby inštalovaného Softvéru, a to vrátane dodania dokumentácie, a to po celú dobu trvania Zmluvy;
12. úhrada poplatkov spojených s plnením predmetu zákazky súvisiacich s prípadnými úpravami danými zmenami legislatívy alebo pravidlami kartových asociácií;
13. záručný a mimozáručný servis;
14. ďalšie činnosti poskytovateľa, ktoré sú uvedené v Prílohe č. 1 Zmluvy.

(ďalej len „**predmet plnenia**“ alebo „**predmet zákazky**“)

Súčasťou predmetu zákazky je aj opcia na dodatočnú dodávku Hardvéru v zmysle článku IV. bodu 4.3 Zmluvy vo výške do 10% z počtu kusov jednotlivých Zariadení podľa bodu 4.2 Zmluvy a opcia, ktorou si obstarávateľ v rámci článku X. ods. 10.2 Zmluvy vyhradil právo uplatniť predĺženie trvania Zmluvy, a to všetko v súlade s § 18 ZVO. Opcia musí byť uplatnená postupom podľa predmetného ustanovenia Zmluvy, pričom trvanie Zmluvy môže byť opciou predĺžené až o 3 roky.

Podrobný opis predmetu zákazky, rozsahu a špecifikácie služieb „merchant acquiring“, Hardvéru a Softvéru, je uvedený v časti **B. Opis predmetu zákazky** týchto súťažných podkladov (ďalej aj „**SP**“) a v prílohách týchto SP.

2.2. Spoločný slovník obstarávania (CPV).

|  |  |
| --- | --- |
| Kód CPV | Opis |
| Hlavný predmet: hlavný slovník: | 66133000-1 Spracovanie a klíring |
|  | 66110000-4 Bankové služby |
|  | 75112100-5 Projekty rozvoja verejnej správy |
|  | 75100000-7 Verejná správa |
|  |  |
| Doplnkový predmet: | 30233300-4 Čítačky kariet smart |
|  | 30163000-9 Platobné karty |
|  | 48217200-2 Softvérový balík na spracovanie transakcií |
|  | 48110000-2 Softvérový balík pre miesto predaja (POS) |
|  | 48800000-6 Informačné systémy a servery |

2.3. Predmet zákazky nie je rozdelený na časti, uchádzači budú predkladať ponuky na celý predmet zákazky.

**Odôvodnenie nerozdelenia predmetu zákazky na časti:**

Predmetom tejto zákazky je poskytovanie služieb „merchant acquiring“ (hlavný predmet zákazky – služby) spolu s dodávkou Hardvéru a Softvéru, pričom zabezpečenie funkčnosti implementovaného Softvéru v hardvérových zariadeniach, ktoré sú predmetom dodávky je nevyhnutným predpokladom poskytovania služieb „acquirera“. Bližšie informácie o obsahových a formálnych požiadavkách a záväzné obchodné a technické podmienky poskytovania týchto služieb a stým súvisiacich dodávok sú uvedené v SP, predovšetkým v časti B. Opis predmetu zákazky. Tieto činnosti sú rozdelené do jednotlivých fáz pozostávajúcich z prípravnej fázy, ktorá predstavuje dodávku skúšobného Hardvéru a Softvéru, ktoré budú v nasledovnej testovacej fáze podliehať posudzovaniu funkčnosti, ktoré spočíva predovšetkým v prevedení fiktívnych a reálnych platieb platobnými kartami a overení realizácie všetkých predpokladaných a plánovaných prenosov dát a informácií prostredníctvom Hardvéru s nainštalovaným Softvérom. Táto fáza slúži k odstráneniu prípadných nedostatkov ešte pred spustením Implementačnej fázy, ktorá bude prebiehať priamo v autobusoch zapojených do Integrovaného dopravného systému Banskobystrického samosprávneho kraja, v rámci ktorých bude prebiehať testovanie funkčnosti systému ad hoc. Hlavným predmetom zákazky predstavuje fáza ostrej prevádzky a samotné poskytovanie služieb „merchant acquiring“ úspešným uchádzačom pri bezhotovostnom predaji cestovných lístkov v rámci verejnej autobusovej dopravy. Za účelom dosiahnutia stanovených cieľov sa požaduje výber Poskytovateľa, ktorý je oprávnený tieto služby poskytovať a zároveň, ktorý bude schopný zabezpečiť realizáciu dodávky a iné činnosti podľa Zmluvy o akceptácii platobných kariet a dodaní hardvéru.

Z preambuly smernice Európskeho parlamentu a Rady EÚ č. 2014/24/EÚ o verejnom obstarávaní a o zrušení smernice 2004/18/ES (recitál 78) pritom vyplýva, že ak sa verejný obstarávateľ rozhodne, že by nebolo vhodné rozdeliť zákazku na časti, dôvodom takéhoto rozhodnutia by napríklad mohlo byť, že potreba koordinácie jednotlivých dodávateľov častí zákazky by mohla predstavovať vážne riziko ohrozenia riadneho plnenia zákazky.

V danom prípade obstarávateľ ako osoba podľa § 9 ods. 1 písm. a) ZVO vykonávajúca činnosť podľa § 9 ods. 6 ZVO v odvetví dopravy, po dôkladnom preskúmaní a následnom zvážení následkov možného rozdelenia predmetu zákazky na časti, má na základe všetkých vyššie uvedených dôvodov za to, že ak by sa obstarávaný predmet zákazky rozdelil na časti, v rámci ktorých by umožnil uchádzačom predkladať ponuky na samostatné časti predmetu zákazky, a v ktorých by napokon mohlo byť viacero rôznych úspešných dodávateľov, tak potreba koordinácie dodávateľov jednotlivých častí zákazky, ktorá by bola pre riadne plnenie celého obstarávaného predmetu zákazky nevyhnutná, by mohla predstavovať vážne riziko ohrozenia riadneho plnenia obstarávanej zákazky. Poskytovanie predmetu zákazky je špecifické tým, že potenciálny uchádzači a ich softvér pracuje len na určitom úzkom okruhu certifikovaných zariadení (čítačiek schopných fungovať v dopravnom móde), pričom každý uchádzač preferuje, resp. má skúsenosť s konkrétnym výrobcom. Preto sa javí ako obchodne aj technicky správne, aby si uchádzač sám vybral zariadenie, o ktorom má vedomosť, že je plne kompatibilné na jeho softvérové vybavenie. Ak by obstarávateľ nakupoval zariadenia sám, musel by najprv vysúťažiť dodávateľa služby a následne samostatne súťažiť dodávateľa zariadení podľa technickej špecifikácie nadiktovanej dodávateľom služby. To by znamenalo časovú náročnosť a náročnosť koordinácie dvoch dodávateľov, ktorí ale v súkromnom sektore bežne spolupracujú na subdodávateľskom princípe.

V rámci prípravných trhových konzultácií sa neobjavila pripomienka, že by dodanie služby aj čítačiek bolo zo strany potenciálnych uchádzačov problematické, a to aj s ohľadom na to, že čítačky bežne dodávajú s bankovou službou svojim obchodným partnerom v súkromnom sektore. Prieskumom trhu bolo taktiež zistené, že cena zariadení predstavuje malú časť z ceny celkového plnenia (cca. 150.000,- Eur bez DPH).

Obstarávateľ pristúpil k nerozdeleniu predmetu zákazky na časti, ktoré odôvodňuje v súlade s § 28 ods. 2 ZVO v zmysle vyššie uvedeného.

2.4. Predpokladaná hodnota zákazky zahŕňa všetky náklady a plnenia poskytovateľa spojené s plnením predmetu zákazky v súlade s týmito SP.

**3. VARIANTNÉ RIEŠENIE**

3.1. Uchádzačom sa neumožňuje predložiť variantné riešenie. Ak uchádzač v rámci ponuky predloží aj variantné riešenie, nebude takéto variantné riešenie zaradené do vyhodnocovania.

**4. MIESTO, TERMÍN DODANIA A SPÔSOB PLNENIA PREDMETU ZÁKAZKY**

4.1. Miestom dodania predmetu zákazky je územie Banskobystrického kraja, ďalej územia cez ktoré prechádzajú dopravné spoje, ktoré budú zapojené do IDS Banskobystrického kraja, vrátane presahov do najbližšieho okolitého územia, a sídlo poskytovateľa, kde bude prebiehať spracovanie platieb.

4.2. Predmet zákazky bude v zmysle obchodných a technických podmienok uvedených v Prílohe č. 1 SP – Zmluva rozdelený do jednotlivých fáz. Následné poskytovanie služieb „merchant acquiring“ zahájené v závislosti od úspešnosti predchádzajúcich fáz bude poskytované po dobu určitú, a to do 31. 12. 2033.

**5. ZDROJ FINANČNÝCH PROSTRIEDKOV**

5.1. Časť predmet zákazky predstavujúci zariadenia bude financovaný z prostriedkov nenávratného finančného príspevku poskytnutého z Operačného programu Efektívna verejná správa a z vlastných kapitálových prostriedkov obstarávateľa. Ostatná časť zákazky bude financovaná z vlastných zdrojov.

5.2. Platobné podmienky sú súčasťou obchodných a technických podmienok uvedených v Prílohe č. 1 SP – Zmluva.

5.3. Obstarávateľ nebude poskytovať žiadne preddavky ani zálohové platby.

**6. DRUH ZÁKAZKY**

6.1. Predmetom týchto SP je postup pri zadávaní zmiešanej zákazky na dodanie tovaru a poskytnutie služby podľa § 30 ods. 1 ZVO s hlavným predmetom zákazky v podobe poskytnutia služby, pričom predmet zákazky je bližšie vymedzený v bode 2.1 SP.

6.2. Zákazka bude zadaná postupom verejnej súťaže podľa § 91 ZVO, a to konkrétne reverzným spôsobom podľa § 66 ods. 7 ZVO, t. j. obstarávateľ bude vyhodnocovať splnenie podmienok účasti podľa § 40 ZVO až po vyhodnotení ponúk podľa § 53 ZVO.

6.3. Podrobné vymedzenie záväzných zmluvných podmienok na uskutočnenie predmetu zákazky, ktoré musia byť obsiahnuté v uzatvorenej Zmluve, obsahuje časť **B. Opis predmetu zákazky**, **C. Obchodné podmienky** a **D. Spôsob určenia ceny**týchto SP. Obstarávateľ bude od úspešného uchádzača požadovať záväzne dodržať minimálne zmluvné podmienky uvedené v Prílohe č. 1 SP - Zmluva

**7. LEHOTA VIAZANOSTI PONUKY**

7.1. Zábezpeka ponuky sa nevyžaduje, z uvedeného dôvodu obstarávateľ neurčuje lehotu viazanosti ponúk.

**8. KOMUNIKÁCIA MEDZI OBSTARÁVATEĽOM A ZÁUJEMCAMI/ UCHÁDZAČMI**

8.1. Poskytovanie vysvetlení, odovzdávanie podkladov a komunikácia (ďalej len „**komunikácia**“) medzi obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.

8.2. Obstarávateľ bude pri komunikácii s uchádzačmi resp. záujemcami postupovať v zmysle § 20 ZVO prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi **počas celého procesu verejného obstarávania**.

Všeobecné informácie k webovej aplikácií JOSEPHINE.

JOSEPHINE je na účely tohto verejného obstarávania softvér pre elektronizáciu zadávania zákaziek postupmi podľa ZVO. JOSEPHINE je webová aplikácia na doméne <https://josephine.proebiz.com>.

Na bezproblémové používanie systému JOSEPHINE je nutné používať jeden z podporovaných internetových prehliadačov:

* Microsoft Internet Explorer verzia 11.0 a vyššia,
* Mozilla Firefox verzia 13.0 a vyššia alebo
* Google Chrome
* Google Edge.

8.3. Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t. j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

8.4. Ak je odosielateľom zásielky obstarávateľ, tak záujemcovi/uchádzačovi bude na ním určený kontaktný email (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca/uchádzač si môže v komunikačnom rozhraní zobraziť celú históriu o svojej komunikácii s  obstarávateľom.

8.5. Ak je odosielateľom informácie záujemca/uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy obstarávateľovi. Takáto zásielka sa považuje za doručenú obstarávateľovi okamihom jej odoslania v systéme JOSEPHINE v súlade s funkcionalitou systému.

8.6. Obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).

8.7. Obstarávateľ umožňuje neobmedzený a priamy prístup elektronickými prostriedkami k všetkým poskytnutým dokumentom/informáciám počas lehoty na predkladanie ponúk. Obstarávateľ bude všetky dokumenty uverejňovať ako elektronické dokumenty v systéme JOSEPHINE.

8.8. Podania a dokumenty súvisiace s uplatnením revíznych postupov sú medzi obstarávateľom a záujemcami/uchádzačmi doručované v súlade s Výkladovým stanoviskom Úradu pre verejné obstarávanie č. 3/2018.

**9. VYSVETLENIE A ZMENY**

9.1. Záujemca môže požiadať o vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii prostredníctvom komunikačného rozhrania systému JOSEPHINE podľa vyššie uvedených pravidiel komunikácie. Vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým záujemcom, najneskôr však šesť dní pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.

9.2. Obstarávateľ primerane predĺži lehotu na predkladanie ponúk, ak

* vysvetlenie informácií potrebných na vypracovanie ponuky alebo na preukázanie splnenia podmienok účasti nie je poskytnuté v lehote podľa bodu 9.1 aj napriek tomu, že bolo vyžiadané dostatočne vopred, alebo
* v dokumentoch potrebných na vypracovanie ponuky alebo na preukázanie splnenia podmienok účasti vykoná podstatnú zmenu.

9.3. Ak si vysvetlenie informácií potrebných na vypracovanie ponuky, návrhu alebo na preukázanie splnenia podmienok účasti hospodársky subjekt, záujemca alebo uchádzač nevyžiadal dostatočne vopred alebo jeho význam je z hľadiska prípravy ponuky nepodstatný, obstarávateľ nie je povinný predĺžiť lehotu na predkladanie ponúk.

**10. OBHLIADKA MIESTA USKUTOČNENIA PREDMETU ZÁKAZKY**

10.1. Neaplikuje sa.

**11. VYHOTOVENIE PONUKY**

11.1. **Ponuka**, pre účely zadávania tejto zákazky, **je prejav slobodnej vôle uchádzača**, že chce za úhradu poskytnúť obstarávateľovi určené plnenie **pri dodržaní podmienok stanovených obstarávateľom bez určovania svojich osobitných podmienok**.

11.2. Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto SP.

11.3. Ponuka musí byť vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>

Uchádzač svoju ponuku identifikuje uvedením obchodného mena alebo názvu, sídla, miesta podnikania alebo obvyklého pobytu uchádzača a heslom súťaže „Integrovaný dopravný systém na bezhotovostné odbavenie cestujúcich vo verejnej autobusovej doprave Banskobystrického samosprávneho kraja prostredníctvom poskytovania služieb „merchant acquiring““.

11.4. Ponuka je do systému JOSEPHINE vložená vo chvíli dokončenia spracovania obálky (priebeh spracovávania systém znázorňuje percentami vedľa príslušného tlačidla). Vloženie ponuky systém potvrdí hláškou „Uložené“ a samotná ponuka sa zobrazí v záložke Ponuky a žiadosti. Predloženú ponuku vidí uchádzač zobrazenú v záložke Ponuky a žiadosti s dátumom vloženia. Po odoslaní ponuky je uchádzačovi doručený notifikačný e-mail s informáciou o podanej ponuke.

11.5. Doklady a dokumenty tvoriace obsah ponuky, požadované v týchto SP, musia byť k termínu predloženia ponuky platné a aktuálne.

11.6. Uchádzač môže predbežne nahradiť doklady, prostredníctvom ktorých preukazuje splnenie podmienok účasti:

* **v zmysle § 39 ZVO Jednotným európskym dokumentom**. V takomto prípade súčasťou jeho ponuky bude vyplnený jednotný elektronický dokument. Uchádzač môže prehlásiť splnenie podmienok účasti finančného a ekonomického postavenia a podmienky účasti technickej alebo odbornej spôsobilosti prostredníctvom globálneho údaju uvedeného v oddiel α IV. časti jednotného európskeho dokumentu.

11.7. V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný originálne doklady alebo ich úradne overené kópie (vrátane úradných prekladov) naskenovať a vložiť ich do systému ako súčasť ponuky. Obstarávateľ môže požiadať uchádzača o doručenie všetkých dokladov predložených v ponuke aj v listinnej podobe s cieľom overiť originalitu dokladov.

11.8. V prípade, že sú doklady, ktorými uchádzač preukazuje splnenie podmienok účasti vydávané orgánom verejnej správy (alebo inou povinnou inštitúciou) priamo v digitálnej podobe, musí uchádzač vložiť do systému tento digitálny doklad (vrátane jeho úradného prekladu ak je to podľa predchádzajúcich ustanovení potrebné).

11.9. Ustanovenia ZVO týkajúce sa preukazovania splnenia podmienok účasti osobného postavenia prostredníctvom zoznamu hospodárskych subjektov týmto nie sú dotknuté.

**12. JAZYK PONUKY**

12.1. Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

**13. MENA A CENY UVÁDZANÉ V PONUKE**

13.1. Uchádzačom navrhovaná zmluvná cena za predmet zákazky bude vyjadrená v eurách (EUR) a matematicky zaokrúhlená na dve desatinné miesta. **Obstarávateľ ku dňu vyhlásenia verejného obstarávania nie je platcom DPH. Ku dňu realizácie Zmluvy bude Obstarávateľ platcom DPH.**

13.2. Uchádzač navrhovanú zmluvnú cenu uvedie v zložení:

* cena v EUR bez dane z pridanej hodnoty (DPH)
* výška DPH v EUR
* cena v EUR s DPH

13.3. Ak uchádzač nie je platcom DPH, na túto skutočnosť vo svojej ponuke upozorní. Cena uchádzača, ktorý nie je platcom DPH, bude posudzovaná ako cena celkom.

13.4. V prípade, ak je uchádzač zahraničnou osobou, uvedie celkovú cenu diela v EUR s DPH ako cenu v EUR bez DPH (bez DPH platnej v krajine sídla uchádzača) navýšenú o aktuálne platnú sadzbu DPH v SR (DPH odvádza v prípade úspešnosti jeho ponuky obstarávateľ).

**14. ZÁBEZPEKA, podmienky jej zloženia, podmienky jej uvoľnenia alebo vrátenia**

14.1. Zábezpeka sa nevyžaduje.

**15. OBSAH PONUKY**

15.1. Záujemca je povinný pri zostavovaní ponuky dodržať obsah uvedený v bode 15.2. tejto časti SP, pričom dodrží ustanovenia uvedené v bode 11. tejto časti SP.

15.2. V predloženej ponuke prostredníctvom systému JOSEPHINE musia byť pripojené nasledovné naskenované doklady a dokumenty tvoriace obsah ponuky, ktoré musia byť k termínu predloženia ponuky platné a aktuálne:

15.2.1. Doklady a dokumenty na preukázanie **splnenia podmienok účasti** vo verejnom obstarávaní, požadovaných v oznámení o vyhlásení verejného obstarávania a v časti **F. Podmienky účasti uchádzačov** týchto SP.

15.2.2. V prípade skupiny dodávateľov čestné vyhlásenie skupiny dodávateľov, podpísané všetkými členmi skupiny alebo osobou/osobami oprávnenými konať v danej veci za každého člena skupiny, v ktorom vyhlásia, že v prípade prijatia ich ponuky obstarávateľom **vytvoria všetci členovia skupiny dodávateľov pred uzavretím Zmluvy s  obstarávateľom právne vzťahy potrebné za účelom riadneho plnenia zmluvy podľa ZVO a príslušných všeobecne záväzných právnych predpisov .**

15.2.3. V prípade skupiny dodávateľov vystavené plnomocenstvo pre jedného z členov skupiny, ktorý bude oprávnený prijímať pokyny za všetkých a konať v mene všetkých ostatných členov skupiny (vrátane prijímania akejkoľvek korešpondencie a listín od obstarávateľa), podpísanú všetkými členmi skupiny alebo osobou/osobami oprávnenými konať v danej veci za každého člena skupiny.

15.2.4. **NÁVRH UCHÁDZAČA NA PLNENIE KRITÉRIÍ**, vypracovaný podľa časti **E. Kritéria na hodnotenie ponúk a pravidlá ich uplatnenia**, časti **D. Spôsob určenia ceny** a podľa časti **G. Návrh uchádzača na plnenie kritérií**. Formulár „Návrh na plnenie kritérií“ musí byť **podpísaný** osobou/osobami oprávnenými konať za uchádzača. V prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny.

15.2.5. Vyplnenú **prílohu č. 2a Zmluvy – Cenová ponuka**

15.2.6. Ďalšie dokumenty, ak to vyžadujú tieto SP.

Príloha č. 2 – Technická špecifikácia Zariadení sa do ponuky nevypĺňa. Príloha bude doplnená v súlade s podmienkami zmluvy po účinnosti zmluvy (**bod 3.4. zmluvy**).

15.3. Z dôvodu zabezpečenia prehľadnosti ponuky a bezproblémovej komunikácie obstarávateľ odporúča uchádzačom predložiť aj:

15.3.1. obsah ponuky s uvedením zoznamu predložených dokladov a dokumentov (tzv. súpis dokumentov), podpísaný uchádzačom alebo osobou oprávnenou konať za uchádzača, v prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny.

15.3.2. identifikačné údaje uchádzača: obchodné meno/názov, adresa sídla uchádzača alebo miesto jeho podnikania, meno, priezvisko a funkcia osoby (osôb) vykonávajúcej funkciu štatutárneho orgánu (člena/členov štatutárneho orgánu) uchádzača, IČO, DIČ, IČ DPH, bankové spojenie (názov, adresa a sídlo peňažného ústavu/banky), číslo bankového účtu, kontaktné telefónne číslo, e-mail.

**16. NÁKLADY NA PONUKU**

16.1. Všetky náklady a výdavkyspojené s prípravou a predložením ponuky znáša uchádzač bez finančného nároku voči obstarávateľovi, bez ohľadu na výsledok verejného obstarávania.

**17. PREDKLADANIE PONÚK**

17.1. Ponuky musia byť doručené v lehote na predkladanie ponúk, ktorá je uvedená **v oznámení o vyhlásení verejného obstarávania**, prostredníctvom ktorej bolo vyhlásené toto verejné obstarávanie. **Ponuka** uchádzača **predložená po uplynutí lehoty na predkladanie ponúk** **sa elektronicky neotvorí**.

17.2. Ponuky sa budú predkladať elektronicky v zmysle § 49 ods. 1 písm. a) ZVO prostredníctvom systému JOSEPHINE, umiestnenom na webovej adrese <https://josephine.proebiz.com>.

17.3. Na ponuky predložené iným spôsobom (v listinnej podobe) sa nebude prihliadať.

17.4. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).

17.5. Predkladanie ponúk je umožnené iba autentifikovaným uchádzačom. Autentifikáciu je možné previesť nasledovnými spôsobmi:

a) v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

b) nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

c) vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.

d) počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 3 pracovné dni a je potrebné s touto lehotou počítať pri vkladaní ponuky.

17.6. Autentifikovaný uchádzač si po prihlásení do systému JOSEPHINE v Prehľade – zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

17.7. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com>

17.8. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v týchto súťažných podkladoch a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.

17.9. Ak ponuka obsahuje dôverné informácie, uchádzač ich v ponuke viditeľne označí.

17.10. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na e-mailovú adresu užívateľa uchádzača, ktorý ponuku nahral).

17.11. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

**18. OTVÁRANIE PONÚK**

18.1. Otváranie ponúk sa uskutoční **elektronicky, sprístupnením elektronických ponúk v systéme JOSEPHINE**.

18.2. Miesto a čas otvárania ponúk sú uvedené **v oznámení o vyhlásení verejného obstarávania**.

18.3. Obstarávateľ dáva do pozornosti, že v súlade s mimoriadnou situáciou spôsobenou vírusom COVID-19 a odporučením Úradu pre verejné obstarávanie bude otváranie ponúk prostredníctvom systému JOSEPIHNE prebiehať „on-line sprístupnením“. Tohto on-line sprístupnenia sa budú môcť zúčastniť len uchádzači, ktorí v lehote na predkladanie ponúk predložili úspešne ponuku do tejto zákazky.

18.4. Ponuky budú sprístupnené týmto uchádzačom po lehote na otváranie ponúk a po otvorení ponúk komisiou. Uchádzači budú môcť vstúpiť do „on-line prostredia pre sprístupnenie“ na totožnom mieste, ako predložili svoju ponuku (v totožnej záložke). Všetky prístupy do on-line prostredia budú zaprotokolované a automaticky logované do protokolu systému JOSEPHINE.

18.5. Obstarávateľ najneskôr do piatich pracovných dní odo dňa otvárania ponúk pošle všetkým uchádzačom, ktorí predložili ponuky v lehote na predkladanie ponúk, zápisnicu z otvárania ponúk, ktorá obsahuje údaje zverejnené na otváraní ponúk.

**19. VYHODNOTENIE SPLNENIA PODMIENOK ÚČASTI**

19.1. Obstarávateľ v zmysle § 66 ods. 7 ZVO rozhodol, že vyhodnotenie splnenia podmienok účasti podľa § 40 ZVO sa uskutoční po vyhodnotení ponúk podľa § 53 ZVO.

19.2. Na proces vyhodnocovania splnenia podmienok účasti uchádzačov budú aplikované postupy uvedené v § 40 ZVO a § 152 ods. 4 ZVO.

19.3. V zmysle § 152 ods. 5 ZVO obstarávateľ je bez ohľadu na § 152 ods. 4 ZVO oprávnený od uchádzača dodatočne vyžiadať doklad podľa § 32 ods. 2 písm. b) a c) ZVO.

**20. VYHODNOCOVANIE PONÚK**

20.1. Komisia na vyhodnotenie ponúk bude postupovať pri vyhodnocovaní ponúk v súlade § 53 ZVO.

20.2. Návrhy na plnenie kritérií sa budú vyhodnocovať podľa určených kritérií na hodnotenie ponúk.

20.3. V prípade ak obstarávateľ požiada uchádzača o vysvetlenie mimoriadne nízkej ponuky, vysvetlenie uchádzača sa musí týkať:

1. hospodárnosti stavebných postupov, hospodárnosti výrobných postupov alebo hospodárnosti poskytovaných služieb,
2. technického riešenia alebo osobitne výhodných podmienok, ktoré má uchádzač k dispozícii na dodanie tovaru, na uskutočnenie stavebných prác, na poskytnutie služby,
3. osobitosti tovaru, osobitosti stavebných prác alebo osobitosti služby navrhovanej uchádzačom,
4. dodržiavania povinností v oblasti pracovného práva najmä s ohľadom na dodržanie minimálnych mzdových nárokov, ochrany životného prostredia alebo sociálneho práva podľa osobitných predpisov,
5. dodržiavania povinností voči subdodávateľom,
6. možnosti uchádzača získať štátnu pomoc.

Uchádzač musí komisii obstarávateľa na vyhodnotenie ponúk predložiť záväzný právny dokument (zmluva, dohoda a pod., originál prípadne úradne overená kópia) s výrobcom alebo predajcom tovarov, či poskytovateľom služieb, a to na všetky tovary, ktorých nie je uchádzač výrobcom, a tiež služby použité v súvislosti s dodávkou predmetu zákazky, spĺňajúcimi znaky mimoriadne nízkej ponuky, kde garantuje ceny počas celého obdobia realizácie dodávky.

**21. PRAVIDLÁ ELEKTRONICKEJ AUKCIE**

Nepoužije sa.

**22. INFORMÁCIA O VÝSLEDKU VYHODNOTENIA PONÚK**

22.1 Obstarávateľ po vyhodnotení ponúk, po ukončení postupu podľa § 55 ods. 1 ZVO (ak sa bude uplatňovať) a po odoslaní všetkých oznámení o vylúčení uchádzača, záujemcu alebo účastníka bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi alebo uchádzačom oznámi, že jeho ponuku alebo ponuky prijíma. Neúspešnému uchádzačovi oznámi, že neuspel a dôvody neprijatia jeho ponuky. Neúspešnému uchádzačovi v informácii o výsledku vyhodnotenia ponúk uvedie aj identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk a lehotu, v ktorej môže byť doručená námietka.

**23. UZAVRETIE ZMLUVY**

23.1. Obstarávateľ uzatvorí Zmluvu s úspešným uchádzačom postupom podľa § 56 ZVO. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom. Úspešný uchádzač, jeho subdodávatelia podľa § 11 ods. 1 ZVO a jeho osoby podľa § 33 ods. 2 ZVO a § 34 ods. 3 ZVO sú povinní na účely poskytnutia riadnej súčinnosti potrebnej na uzavretie Zmluvy mať v registri partnerov verejného sektora zapísaných konečných užívateľov výhod, ak im takáto povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.

23.2. Obstarávateľ v zmysle § 42 ods. 12 ZVO určuje nasledovné osobitné podmienky súvisiace s plnením Zmluvy. Obstarávateľ na preukázanie ich splnenia požaduje od úspešného uchádzača (poskytovateľa), aby na základe výzvy na poskytnutie riadnej súčinnosti potrebnej na uzavretie zmluvy a v lehote podľa § 56 ods. 8 ZVO predložil obstarávateľovi prostredníctvom komunikačného rozhrania systému JOSEPHINE, scany nasledovných dokladov a dokumentov:

1. **Zoznam všetkých subdodávateľov** s uvedením ich identifikačných údajov, podielu a predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Úspešný uchádzač ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje; v prípade subdodávateľa, prostredníctvom ktorého uchádzač preukazoval splnenie podmienky účasti podľa § 34 ods. 1 písm. a) ZVO a/alebo podmienky účasti podľa § 34 ods. 1 písm. g) ZVO (t. j. využil inštitút upravený v § 34 ods. 3 ZVO) predloží úspešný uchádzač doklady preukazujúce splnenie všetkých podmienok účasti osobného postavenia podľa § 32 ZVO.

23.3. Obstarávateľ vyhodnotí pred podpisom Zmluvy doklady a dokumenty podľa bodu 23.2. z pohľadu obsahovej a vecnej správnosti. Nepredloženie dokladov a dokumentov podľa bodu 23.2. bude obstarávateľ považovať za porušenie povinnosti úspešného uchádzača poskytnúť obstarávateľovi riadnu súčinnosť potrebnú na uzavretie zmluvy v zmysle § 56 ods. 8 ZVO.

23.4. Zmluva uzavretá ako výsledok tohto verejného obstarávania nadobúda platnosť dňom podpisu oboma zmluvnými stranami.

23.5. Zmluva uzavretá týmto postupom obstarávania nadobudne účinnosť dňom nasledujúcom po dni jej zverejnenia v zmysle § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

23.6. Obstarávateľ apeluje na uchádzačov, aby pristúpili zodpovedne k poskytnutiu súčinnosti k podpisu Zmluvy, najmä, aby včas zabezpečili registráciu do Registra partnerov verejného sektora (podľa zákona č. 315/2016 Z. z.), resp. overili registráciu v Registri partnerov verejného sektora podľa § 22 zákona č. 315/2016 Z. z. a to vo vzťahu k sebe ako zmluvnej strane a zároveň vo vzťahu k subdodávateľom, na ktorých sa táto povinnosť vzťahuje podľa zákona č. 315/2016 Z. z. Uchádzač bude postupovať pri registrácií podľa zákona č. 315/2016 Z. z.

**24. ZÁVEREČNÉ USTANOVENIA**

24.1. Obstarávateľ si vyhradzuje právo overenia všetkých skutočností uvedených v ponukách uchádzačov, bez predchádzajúceho súhlasu uchádzačov.

24.2. Obstarávateľ zruší vyhlásený postup zadávania zákazky, ak bude splnená niektorá z podmienok v súlade s § 57 ods. 1 ZVO. Obstarávateľ môže zrušiť vyhlásený postup zadávania zákazky, ak nastanú okolností podľa § 57 ods. 2 ZVO.

24.3. Obstarávateľ si vyhradzuje právo neuzavrieť Zmluvu s úspešným uchádzačom, pokiaľ výsledkom verejnej súťaže bude vyššia finančná hodnota ponuky úspešného uchádzača ako predpokladaná hodnota zákazky podľa týchto SP.

24.4. Obstarávateľ sa za účelom získania zdrojov financovania realizácie tejto zákazky bude uchádzať o poskytnutie nenávratného finančného príspevku, pričom v prípade, ak obstarávateľovi tento nenávratný finančný príspevok nebude poskytnutý, vyhradzuje si obstarávateľ právo zákazku nerealizovať a zrušiť vyhlásený postup zadávania zákazky.

24.5. V použitom postupe verejného obstarávania platia pre ostatné ustanovenia neupravené týmito SP, príslušné ustanovenia ZVO a ostatných relevantných právnych predpisov platných na území Slovenskej republiky.

**B. OPIS PREDMETU ZÁKAZKY**

Podrobný opis predmetu zákazky je uvedený v Zmluve a jej prílohách.

**C. OBCHODNÉ A TECHNICKÉ PODMIENKY**

1. Obstarávateľ určuje svoje obchodné a technické podmienky realizácie predmetu zákazky v Zmluve, ktorá bude uzavreté s úspešným uchádzačom za splnenia podmienok uvedených v týchto SP. Zmluva tvorí Prílohu č. 1 týchto SP. **Uchádzač predložením ponuky vyjadruje súhlas so zmluvnými podmienkami, ktoré obstarávateľ uviedol v záväznom návrhu Zmluvy, pričom vyplnený a podpísaný návrh Zmluvy vrátane príloh do svojej ponuky nepredkladá.**

2. Obstarávateľ považuje zmluvné podmienky uvedené v Prílohe č. 1 týchto SP za nemenné, s výnimkou zmien vo formálnych náležitostiach Zmluvy a takých zmien, ktoré by pozíciu obstarávateľa (objednávateľa) oproti úspešnému uchádzačovi (poskytovateľovi) zvýhodňovali (išli by v neprospech úspešného uchádzača).

**D. SPÔSOB URČENIA CENY**

1. Do konečnej (ponukovej) ceny, ktorá bude zmluvnou cenou, musia byť započítané všetky výdavky uchádzača súvisiace s realizáciou predmetu zákazky podľa časti B. Opis predmetu zákazky, podľa požiadaviek uvedených v Zmluve a podľa príslušných príloh týchto SP.
2. V konečnej (ponukovej) cene musia byť zahrnuté všetky náklady spojené s realizáciou predmetu zákazky, vrátane všetkých súvisiacich služieb a poplatkov. Záujemca je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie Zmluvy, pričom do svojich cien zahrnie všetky náklady spojené s plnením predmetu zákazky a s výkonom všetkých činností, ktoré upravuje zmluva alebo ktoré zo zmluvy vyplývajú, vrátane, nie však výlučne, nákladov súvisiacich s riadením a koordináciou procesu tvorby zákazky, vrátane všetkých nákladov spojených s riadením a zabezpečením činnosti projektového tímu, licenciou a vysporiadaním práv tretích osôb, a akékoľvek ďalšie náklady, ktoré môžu uchádzačovi v súvislosti s plnením Zmluvy akokoľvek vzniknúť, vrátane nákladov na činnosti, na ktoré dal obstarávateľ v súlade so zmluvou pokyn, ako aj cena opcie.
3. Navrhnutá cena bude v ponuke v členení:

* celková cena za časť Predmetu plnenia v EUR s DPH – ČASŤ A – Náklady dodania zariadení
* celková cena za časť Predmetu plnenia v EUR bez DPH – ČASŤ B – Náklady zmluvných poplatkov za 10 rokov
* celková cena za časť A. a B. Predmetu plnenia v EUR vrátane DPH – kritérium na vyhodnotenie ponúk

Ak uchádzač nie je platiteľom DPH, uvedie navrhovanú zmluvnú cenu celkom. Na skutočnosť, že uchádzač nie je platiteľom DPH, upozorní v ponuke.

V prípade, ak je uchádzač zahraničnou osobou, uvedie celkovú cenu diela v EUR s DPH ako cenu v EUR bez DPH (bez DPH platnej v krajine sídla uchádzača) navýšenú o aktuálne platnú sadzbu DPH v SR (osobou povinnou platiť DPH je prípade úspešnosti jeho ponuky verejný obstarávateľ).

1. Úspešný uchádzač (poskytovateľ) bude akceptovať zníženie celkovej ceny aj v prípade, že časť predmetu zákazky sa na podnet obstarávateľa nebude realizovať.

**E. KRITÉRIÁ NA VYHODNOTENIE PONÚK A PRAVIDLÁ ICH UPLATNENIA**

1. Ponuky sa vyhodnocujú na základe **najnižšej ceny (100 %).**

Pod cenou sa rozumie **celková cena za predmet zákazky** **v EUR s DPH**.

Uchádzačom navrhovaná cena za predmet zákazky musí byť uvedená v EUR, matematicky zaokrúhlená na dve desatinné miesta. **Celkovú cenu za predmet zákazky pre účely hodnotenia ponúk uchádzač stanoví vyplnením záväzného znenia Prílohy č. 2a Zmluvy, ktorá musí byť súčasťou ponuky uchádzača.**

Úspešným uchádzačom sa stane uchádzač, ktorý vo svojej ponuke (resp. vo vyplnenej Prílohe č. 2a Zmluvy) predloží najnižšiu celkovú cenu za predmet zákazky v EUR s DPH. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou celkovou cenou za predmet zákazky, na treťom mieste sa umiestni uchádzač s treťou najnižšou celkovou cenou za predmet zákazky atď.

Pri určení najnižšej celkovej ceny za predmet zákazky v EUR s DPH bude obstarávateľ **vychádzať z celkového súčtu dvoch cenových kritérií (ukazovateľov)**, a to:

**PREDMET PLNENIA ČASŤ A.** **Cena za dodané zariadenia** – Celková cena za dodané zariadenia (cena za dodaný Hardvér vrátene v ňom inštalovaného obslužného Softvéru), a to na základe súčinu jednotkovej ceny v EUR s DPH a predpokladaného počtu dodaných kusov;

**PREDMET PLNENIA ČASŤ B.** **Zmluvný poplatok transakcií** – Súčet súhrnnej výšky fixného poplatku v EUR s DPH a súhrnnej výšky provízie za obdobie 10 rokov stanovenej ponúknutou percentuálnou sadzbou provízie v % uchádzačom vypočítanej na základe modelových predpokladov objemu a počtu transakcií za 1 kalendárny rok plnenia Zmluvy spôsobom uvedeným v Prílohe č. 2a Zmluvy.

3. Uchádzač následne v súlade s vyplnením Prílohy č. 2a Zmluvy vyplní a do ponuky predloží Návrh uchádzača na plnenie kritérií podľa časti G. týchto SP.

**F. PODMIENKY ÚČASTI UCHÁDZAČOV**

Uchádzač musí spĺňať nasledujúce podmienky účasti.

**1. OSOBNÉ POSTAVENIE**

1. Verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia:

a) nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

b) nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov[46b)](https://www.zakonypreludi.sk/zz/2015-343#f5069972) v Slovenskej republike alebo v štáte sídla, miesta podnikania alebo obvyklého pobytu,

c) nemá evidované daňové nedoplatky voči daňovému úradu a colnému úradu podľa osobitných predpisov[46c)](https://www.zakonypreludi.sk/zz/2015-343#f5069972) v Slovenskej republike alebo v štáte sídla, miesta podnikania alebo obvyklého pobytu,

d) nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

e) je oprávnený dodávať tovar, uskutočňovať stavebné práce alebo poskytovať službu,

f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

g) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, (Napríklad: Zákonník práce, zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov, Dohovor Medzinárodnej organizácie práce o slobode združovania a ochrane práva organizovať sa č. 87 z roku 1948 (oznámenie FMZV č. 489/1990 Zb.), Dohovor Medzinárodnej organizácie práce o použití zásad práva organizovať sa a kolektívne vyjednávať č. 98 z roku 1949 (oznámenie FMZV č. 470/1990 Zb.), Dohovor Medzinárodnej organizácie práce o nútenej alebo povinnej práci č. 29 z roku 1930 (oznámenie FMZV č. 506/1990 Zb.), Dohovor Medzinárodnej organizácie práce o zrušení nútenej práce č. 105 z roku 1957 (oznámenie FMZV č. 340/1998 Z. z.), Dohovor Medzinárodnej organizácie práce o minimálnom veku na prijatie do zamestnania č. 138 z roku (oznámenie FMZV č. 341/1998 Z. z.), Dohovor o diskriminácii v zamestnaní a povolaní č. 111 z roku 1958 (oznámenie FMZV č. 465/1990 Zb.), Dohovor Medzinárodnej organizácie práce o rovnakom odmeňovaní pracujúcich mužov a žien za prácu rovnakej hodnoty č. 100 z roku 1951 (oznámenie FMZV č. 450/1990 Zb.), Dohovor Medzinárodnej organizácie práce o zákaze a o okamžitých opatreniach na odstránenie najhorších foriem detskej práce č. 182 z roku 1999 (oznámenie MZV SR č. 38/2001 Z. z.), Viedenský dohovor o ochrane ozónovej vrstvy (oznámenie MZV SR č. 53/1994 Z. z.), Montrealský protokol o látkach, ktoré porušujú ozónovú vrstvu (oznámenie MZV SR č. 53/1994 Z. z.), Bazilejský dohovor o riadení pohybov nebezpečných odpadov cez hranice štátov a ich zneškodňovaní (oznámenie č. 53/1994 Z. z.), Štokholmský dohovor o perzistentných organických látkach (oznámenie MZV SR č. 593/2004 Z. z.), Rotterdamský dohovor o udeľovaní predbežného súhlasu po predchádzajúcom ohlásení na dovoz a vývoz vybraných nebezpečných chemických látok a prípravkov (oznámenie MZV SR č. 280/2007 Z. z.) za ktoré mu bola právoplatne uložená sankcia, ktoré dokáže verejný obstarávateľ a obstarávateľ preukázať,

h) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ a obstarávateľ preukázať.

2. Ak v odseku 3 nie je ustanovené inak, uchádzač alebo záujemca preukazuje splnenie podmienok účasti podľa odseku 1

a) písm. a) doloženým výpisom z registra trestov nie starším ako tri mesiace ku dňu uplynutia lehoty na predkladanie ponúk,

b) písm. b) doloženým potvrdením zdravotnej poisťovne a Sociálnej poisťovne nie starším ako tri mesiace ku dňu uplynutia lehoty na predkladanie ponúk,

c) písm. c) doloženým potvrdením miestne príslušného daňového úradu nie starším ako tri mesiace ku dňu uplynutia lehoty na predkladanie ponúk,

d) písm. d) doloženým potvrdením príslušného súdu nie starším ako tri mesiace ku dňu uplynutia lehoty na predkladanie ponúk,

e) písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,

f) písm. f) doloženým čestným vyhlásením.

3. Uchádzač alebo záujemca nie je povinný predkladať doklady podľa odseku 2, ak verejný obstarávateľ alebo obstarávateľ je oprávnený použiť údaje z informačných systémov verejnej správy podľa osobitného predpisu. Ak uchádzač alebo záujemca nepredloží doklad podľa odseku 2 písm. a), je povinný na účely preukázania podmienky podľa odseku 1 písm. a) poskytnúť verejnému obstarávateľovi alebo obstarávateľovi údaje potrebné na vyžiadanie výpisu z registra trestov.Verejný obstarávateľ a obstarávateľ uvedú v oznámení o vyhlásení verejného obstarávania alebo v oznámení použitom ako výzva na súťaž, ktoré doklady podľa odseku 2 sa z dôvodu použitia údajov z informačných systémov verejnej správy nepredkladajú.

4. Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v odseku 2 alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

5. Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.

6. Konečným rozhodnutím príslušného orgánu verejnej moci na účely preukazovania splnenia podmienok účasti sa rozumie

a) právoplatné rozhodnutie príslušného správneho orgánu, proti ktorému nie je možné podať žalobu,

b) právoplatné rozhodnutie príslušného správneho orgánu, proti ktorému nebola podaná žaloba,

c) právoplatné rozhodnutie súdu, ktorým bola žaloba proti rozhodnutiu alebo postupu správneho orgánu zamietnutá alebo konanie zastavené alebo

d) iný právoplatný rozsudok súdu.

7. Uchádzač sa považuje za spĺňajúceho podmienky účasti týkajúce sa osobného postavenia podľa odseku 1 písm. b) a c), ak zaplatil nedoplatky alebo mu bolo povolené nedoplatky platiť v splátkach.

8. Uchádzač môže preukázať splnenie podmienok účasti osobného postavenia uvedených v odseku 1. písm. a) až f), zápisom do zoznamu hospodárskych subjektov.

9. Obstarávateľ informuje uchádzačov, že doklady ktoré podľa § 32 ods. 3 ZVO **nevyžaduje od uchádzačov** z dôvodu použitia údajov z informačných systémov verejnej správy **predkladať**, sú:

* doklad o oprávnení dodávať tovar, uskutočňovať stavebné práce alebo poskytovať službu, ktorý zodpovedná predmetu zákazky (§ 32 ods. 2 písm. e) ZVO). Uvedené platí v prípade uchádzačov so sídlom v Slovenskej republike.

**2. EKONOMICKÉ A FINAČNÉ POSTAVENIE.**

Nepožaduje sa.

**3. TECHNICKÁ ALEBO ODBORNÁ SPÔSOBILOSŤ.**

1. Podmienky účasti technickej a odbornej spôsobilosti preukáže uchádzač predložením nasledujúcich dokladov:

Obstarávateľ požaduje, aby uchádzači spĺňali podmienky technickej spôsobilosti alebo odbornej spôsobilosti podľa **§ 34 ods. 1 písm. a) ZVO**. Technický kvalifikačný predpoklad podľa **§ 34 ods. 1 písm. a) ZVO** splní uchádzač, ktorý v posledných 3 (troch) rokoch pred vyhlásením verejného obstarávania na verejnú zákazku realizoval aspoň 1 (jednu) významnú službu spočívajúcu v poskytovaní služieb v oblasti predmetu zákazky, a to v podobe poskytovania služieb platobného systému s konečnosťou zúčtovania (tzv. „merchant acquiring“), pričom táto služba musela byť poskytovaná pre subjekt, ktorý disponoval aspoň 100 platobnými terminálmi, a musela byť poskytovaná aspoň po dobu 6 (šiestich) mesiacov nepretržite.

Pre vylúčenie pochybností obstarávateľ uvádza, že dispozícia s platobnými terminálmi je splnená nielen v prípade ich vlastníctva zo strany uchádzača, ale aj v prípade ich zaistenia iným spôsobom v priebehu plnenia významnej služby.

Na preukázanie splnenia uvedenej podmienky účasti týkajúcej sa technickej kvalifikácie alebo odbornej kvalifikácie uchádzač predloží zoznam významných služieb, ktorý musí zahŕňať opis predmetu poskytovaných služieb, cenu poskytovaných služieb, dobu ich poskytovania a identifikáciu objednávateľa.

Uchádzač môže v zozname významných služieb uviesť aj doposiaľ neukončené služby, ak v ich rámci už bolo riadne poskytnuté plnenie aspoň v obstarávateľom požadovanom rozsahu. Uchádzač je oprávnený uviesť významné služby, ktoré poskytol:

a) spoločne s inými dodávateľmi, a to v rozsahu, v akom sa na plnení zákazky podieľal, alebo

b) ako subdodávateľ, a to v rozsahu, v akom sa na plnení zákazky podieľal.

**Odôvodnenie primeranosti použitia podmienok účasti týkajúcich sa technickej spôsobilosti alebo odbornej spôsobilosti vo vzťahu k predmetu zákazky a potreba ich zahrnutia medzi podmienky účasti podľa § 38 ods. 5 ZVO:**

Obstarávateľ požaduje preukázať, že uchádzač má praktické skúsenosti so zabezpečením predmetu zákazky rovnakého alebo podobného charakteru a rozsahu ako je predmet tejto zákazky, pričom stanovenie požiadavky na disponovanie referenčnou skúsenosťou, ktorá obsahovala zapojenie aspoň 100 platobných terminálov do platobného systému po dobu 6 mesiacov nepretržite, obstarávateľ overuje skúsenosť uchádzača poskytovať služby, ktoré sú predmetom zákazky vo väčšom rozsahu a po určitý nepretržitý časový interval (vo vzťahu k predmet zákazky sa jedná o menej ako 20 % predpokladaných zapojených platobných terminálov do systému). Podmienka je primeraná vo vzťahu k predmetu zákazky s cieľom vybrať dodávateľa, ktorý poskytne na základe svojich praktických skúseností odborné a kvalitné plnenie predmetu zákazky s prihliadnutím aj na predpokladanú hodnotu zákazky. Obstarávateľ stanovením predmetnej podmienky účasti sleduje preverenie skutočnosti, či uchádzač v minulosti realizoval obdobnú zákazku v stanovenom rozsahu aj pre iný subjekt, t. j. sleduje preverenie schopnosti uchádzača realizovať predmet zákazky. Predložením zoznamu poskytnutých služieb uchádzač preukáže, že má dostatočné praktické skúsenosti s poskytovaním služieb v oblasti predmetu zákazky, a to bez ohľadu na hodnotu projektov, ktoré uchádzač realizoval.

**4. Doplňujúce informácie k podmienkam účasti.**

1. Predpokladom splnenia podmienok účasti je predloženie všetkých dokladov a dokumentov tak, ako je uvedené v oznámení o vyhlásení verejného obstarávania a v týchto SP. Všetky doklady preukázanie splnenia podmienok účasti predkladá uchádzač ako originály alebo úradne overené kópie.

2. Členovia komisie budú vyhodnocovať splnenie podmienok účasti aplikovaním postupov uvedených v § 40 ZVO a § 152 ods. 4 ZVO.

3. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúcich sa finančného a ekonomického postavenia a technickej spôsobilosti alebo odbornej spôsobilosti preukazuje spoločne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky alebo koncesie, ktorú má zabezpečiť.

5. V zmysle § 39 ods. 1 ZVO, hospodársky subjekt môže predbežne nahradiť doklady na preukázanie splnenia podmienok účasti určené verejným obstarávateľom predložením jednotného európskeho dokumentu. Náležitosti týkajúce sa jednotného európskeho dokumentu upravujú ust. § 39 ZVO, vyhlášky Úradu pre verejné obstarávanie č. 155/2016 Z.z., ktorou sa ustanovujú podrobnosti o jednotnom európskom dokumente a jeho obsahu a Vykonávacieho nariadenia Komisie (EÚ) 2016/7 z. 5. januára 2016, ktorým sa ustanovuje štandardný formulár pre jednotný európsky dokument pre obstarávanie.

4. Verejný obstarávateľ umožňuje hospodárskym subjektom prehlásiť splnenie podmienok účasti finančného a ekonomického postavenia a podmienky účasti technickej alebo odbornej spôsobilosti prostredníctvom globálneho údaju uvedeného v oddiel α IV. Časti jednotného európskeho dokumentu.

5. Uchádzač, subdodávateľ, alebo osoba, ktorej zdroje či kapacity majú byť použité na preukázanie splnenia podmienok účasti môže predbežne nahradiť doklady na preukázanie splnenia podmienok účasti jednotným európskym dokumentom. Súhrnný materiál obsahujúci zhrnutie základných informácií o Jednotnom európskom dokumente pre verejné obstarávanie so zameraním na jednotlivé subjekty verejného obstarávania a s praktickým návodom na jeho vypĺňanie. Viac informácií ako aj samotný formulár vo formáte .rtf je možné nájsť na webovom sídla Úradu pre verejné obstarávanie na adrese <https://www.uvo.gov.sk/verejny-obstaravatel-obstaravatel/jednotny-europsky-dokument-603.html>.

**G. NÁVRH UCHÁDZAČA NA PLNENIE KRITÉRIA**

**Postup verejného obstarávania:** nadlimitná zákazka zadávaná postupom verejnej súťaže

**Druh zákazky:** zmiešaná zákazka na dodanie tovaru a poskytnutie služieb (hlavný predmet zákazky)

**Predmet zákazky:** „Integrovaný dopravný systém na bezhotovostné odbavenie cestujúcich vo verejnej autobusovej doprave Banskobystrického samosprávneho kraja prostredníctvom poskytovania služieb „merchant acquiring“

**Obstarávateľ: Organizátor IDS BBSK, a.s.**

**Obchodné meno uchádzača:** *(vyplní uchádzač)*

**Sídlo alebo miesto podnikania:** *(vyplní uchádzač)*

**IČO uchádzača:** *(vyplní uchádzač)*

**Kontaktná osoba uchádzača:** *(vyplní uchádzač spolu s uvedením kontaktných údajov v rozsahu tel. a e-mail)*

**Návrh uchádzača na plnenie kritéria (vyplní uchádzač)**

|  |  |  |  |
| --- | --- | --- | --- |
| **Predmet** | **Cena bez DPH**  **(v EUR)** | **DPH ........%**  **(v EUR)** | **Cena s DPH**  **(v EUR)** |
| ČASŤ A – Náklady dodanie zariadení |  |  |  |
| ČASŤ B – Náklady zmluvných poplatkov za 10 rokov |  |  |  |
| **Celková cena za predmet zákazky\* (návrh na plnenie kritéria)** |  |  |  |

\* ***V prípade, ak uchádzač je zdaniteľnou osobou pre DPH, uvedie v stĺpci „*Celková cena za dodanie predmetu zákazky v EUR s DPH*” sumu zo stĺpca „*Celková cena za dodanie predmetu zákazky *v EUR bez DPH“ navýšenú o aktuálne platnú sadzbu DPH.***

***V prípade, ak uchádzač nie je zdaniteľnou osobou pre DPH, uvedie v stĺpci „*Celková cena za dodanie predmetu zákazky v EUR s DPH*” rovnakú sumu ako uviedol v stĺpci „*Celková cena za dodanie predmetu zákazky *v EUR bez DPH“.***

***V prípade, ak je uchádzač zahraničnou osobou, uvedie v stĺpci „*Celková cena za dodanie predmetu zákazky v EUR s DPH*” sumu zo stĺpca „*Celková cena za dodanie predmetu zákazky *v EUR bez DPH“ (bez DPH platnej v krajine sídla uchádzača) navýšenú o aktuálne platnú sadzbu DPH v SR (DPH odvádza v prípade úspešnosti jeho ponuky verejný obstarávateľ).***

**Uchádzač vyhlasuje, že \* JE / NIE JE platiteľom DPH (uchádzač zakrúžkuje relevantný údaj).**

**Ako uchádzač týmto čestne vyhlasujem, že uvedený návrh na plnenie stanoveného kritéria je v súlade s predloženou ponukou a jej prílohami.**

V ...............................dňa.........................

......................................................................................

Potvrdenie štatutárnym orgánom uchádzača:

titul, meno, priezvisko, funkcia, podpis, pečiatka

*Poznámka:*

* *dátum musí byť aktuálny vo vzťahu ku dňu uplynutia lehoty na predkladanie ponúk,*
* *návrh na plnenie kritérií uchádzača musí byť v zmysle bodu č. 15 týchto SP vložený do systému JOSEPHINE vo formáte .pdf“*
* *uchádzač zaokrúhli svoje návrhy v zmysle matematických pravidiel na 2 desatinné miesta.*